Lionginas Garla

Lionginas Garla (1948 m. balandžio 19 d. Vilniuje – 1983 m. gegužės 12 d. Jugoslavijoje) – Lietuvos skulptorius, meno veikėjas.

 Biografija 
1964–1967 m. mokėsi Vilniaus vaikų dailės mokykloje, vėliau mokėsi LSSR valstybiniame dailės institute (dab. Vilniaus dailės akademija), kur 1973 m. baigė skulptūros studijas.

Pagal paskyrimą atvykęs į Klaipėdą, dirbo kūrybinį darbą „Dailės“ kombinate, 1974–1975 m. mokytojavo Klaipėdos vaikų dailės mokykloje. 1980 m. buvo priimtas į Lietuvos dailininkų sąjungą.

Menininkas žuvo 1983 m. gegužės 12 d. autokatastrofoje, Jugoslavijoje. 2008 m. balandžio 18 d. LDM Prano Domšaičio galerijoje vyko vakaras, skirtas šiam skulptoriui atminti.Vakaras skulptoriui Lionginui Garlai (1948–1983) atminti„Prisimins skulptorių L. Garlą“. „Klaipėda“, 2008 m. balandžio 18 d.

 Kūriniai 
Svarbiausios L. Garlos kūrybos sritys buvo skulptūrinis portretas, dekoratyvinė, antkapinė skulptūra ir mažoji plastika. Jis sukūrė daugelio žymių kultūros ir meno veikėjų portretų, tarp jų Vydūno, Liudviko Stulpino, P. Gaidžio ir kt. Klaipėdos skulptūrų parke yra keletas jo dekoratyvinių kompozicijų.

 Šaltiniai 

 Nuorodos 
 Straipsnis dienraštyje „Vakarų ekspresas“

Kategorija:Lietuvos skulptoriai